Diari Oficial de la Generalitat Valenciana


Sumari del DOGV 4233, del 22-04-2002 (2002/3581)

Informació pública de l'alternativa tècnica de programa d'actuació integrada de la unitat d'execució 1 del SUR-2, sector B, Bonretorn, del document de modificació puntual número 13 de les normes subsidiàries de planejament municipal d'Alquerías del Niño Perdido.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4233

Data del DOGV
:   22-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3581


Organisme emissor
:   Calviga, SA

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució 1 del SUR-2, sector B, Bonretorn, del document de modificació puntual número 13 de les normes subsidiàries de planejament municipal d'Alquerías del Niño Perdido. [2002/Q3581]
  
La mercantil Calviga, SA, ha formulat alternativa tècnica de programa d'actuació integrada de la unitat d'execució 1 del SUR-2, sector B, Bonretorn, del document de modificació puntual número 13 de les normes subsidiàries de planejament municipal d'Alquerías del Niño Perdido (Castellón), i que conté memòria del programa, cèdula d'urbanització i projecte d'urbanització (documentació parcial), segons allò establit en els articles 45, 46, 48, 52 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació d'allò establit en l'article 48.1.c, amb relació als articles 52 i 53, tots ells de la dita llei, se sotmeten els esmentats documents a informació pública pel termini de 20 dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana, durant el qual els interessats podran formular qualssevol al·legacions i/o alternatives tècniques que els convinguen segons dret i que seran presentades davant el Registre General de l'Ajuntament d'Alquerías del Niño Perdido (Castellón). Tanmateix, durant els 10 primers dies es podrà sol·licitar una pròrroga del termini en els termes i condicions assenyalats en l'article 46.4 de l'esmentada llei.
  
En el mateix termini de 20 dies, qualsevol:
  
a) Podrà consultar els documents protocol·litzats a la Notaria de la senyora Ana Valdivielso Gago, sítia al carrer de l'Encarnació, 26, A, baixos, de Burriana (Castelló).
  
b) Podrà comparéixer en la dita notaria per tal d'obtindre una còpia de l'acta de protocol·lització dels projectes o sol·licitar que se li hi exhibisca.
  
c) Podrà consultar l'esmentada documentació, així com l'expedient administratiu (registre d'entrada de data 28 de febrer de 2002), a l'Ajuntament d'Alquerías del Niño Perdido, els dies hàbils en horari d'atenció al públic.
  
Així mateix, mitjançant aquest anunci, segons el que s'estableix al segon paràgraf de l'article 48, en relació amb l'article 46, paràgrafs quart i cinqué, de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença al següent dia hàbil a la finalització del termini de 20 dies abans esmentat. Les proposicions juridicoeconòmiques es presentaran també al Registre General de l'Ajuntament d'Alquerías del Niño Perdido.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, serveix al mateix temps d'avís als titulars de les parcel·les que s'indiquen a continuació i que, segons la relació expedida per la Gerència Territorial del Cadastre resulten desconeguts, amb adreça desconeguda o insuficient per tal de poder efectuar l'avís, que han resultat ser els següents: